ΠΕΡΙΕΧΟΜΕΝΑ
ΑΠΟΦΑΣΕΙΣ
Διαπίστωση της ανάγκης για υπερωριακή απασχόληση, καθιέρωση με αμοιβή υπερωριακής
εργασίας, εργασίας κατά τις Κυριακές και εξαιρέσιμες ημέρες, εργασίας κατά τις νυχτερινές ώρες
των εργάσιμων, Κυριακών και εξαιρέσιμων ημερών για την αντιμετώπιση των αυξημένων υπηρε-
σιακών αναγκών, για το προσωπικό του Τμήματος
Αθλητισμού της Π.Ε Τρικάλων - Διεύθυνση Toυρισμού, Πολιτισμού και Αθλητισμού της Περιφέρει-
ας Θεσσαλίας για το Α’ εξάμηνο του έτους 2024.
Καθιέρωση υπερωριακής απασχόλησης πρακτικογράφου Δημοτικού Συμβουλίου και Ληξιάρχων
του Δήμου Αγιάς για το έτος 2024.
Καθιέρωση απογευματινής υπερωριακής απασχόλησης των υπαλλήλων του Γραφείου Δημάρ-
χου του Δήμου Αγρινίου για το Α’ εξάμηνο 2024.
ΑΠΟΦΑΣΕΙΣ
Αριθμ. 64542
(1)
Διαπίστωση της ανάγκης για υπερωριακή απασχόληση, καθιέρωση με αμοιβή υπερωριακής ερ-
γασίας, εργασίας κατά τις Κυριακές και εξαιρέσιμες ημέρες, εργασίας κατά τις νυχτερινές ώρες
των εργάσιμων, Κυριακών και εξαιρέσιμων ημερών για την αντιμετώπιση των αυξημένων υπηρε-
σιακών αναγκών, για το προσωπικό του Τμήματος
Αθλητισμού της Π.Ε Τρικάλων - Διεύθυνση Toυρισμού, Πολιτισμού και Αθλητισμού της Περιφέρει-
ας Θεσσαλίας για το Α’ εξάμηνο του έτους 2024.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης
-Πρόγραμμα Καλλικράτης» (Α’ 87).
2. Τον ν. 4555/2018 (Α’ 133).
3. Την υπ’ αρ. 15840/156612/4-10-2018 απόφαση του
Αναπληρωτή Συντονιστή Αποκεντρωμένης Διοίκησης
Θεσσαλίας - Στερεάς Ελλάδας «Έγκριση της 146/2018
(ορθή επανάληψη) περί ολικής τροποποίησης - επικαιροποίησης του π.δ. 129/2010 (Α’ 222): “Οργανισμός της
Περιφέρειας Θεσσαλίας”, όπως ισχύει» (Β’ 4788).
4. Το π.δ. 80/2016 «Ανάληψη υποχρεώσεων από τους
διατάκτες».
5. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
6. Το εδάφιο γ της παρ.  1 του άρθρου 176 του
ν. 4071/2012 «Ρυθμίσεις για την τοπική ανάπτυξη, την
αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ» (Α’ 85).
7. Το άρθρο 14 «Ρύθμιση οικονομικών θεμάτων OTA
της Περιφέρειας Θεσσαλίας» του Κεφαλαίου Δ’ του
ν. 4625/2019.
8. Την επικύρωση της υπ’ αρ. 328 (ΑΔΑ: 9ΩΥ77ΛΡΦΣΝ) απόφασης (απόσπασμα πρακτικού 28/15-11-2023)
του Περιφερειακού Συμβουλίου Περιφέρειας Θεσσαλίας
Θέμα 1ο: Εισηγητική έκθεση επί της συντάξεως του προϋπολογισμού οικονομικού έτους 2024 της Περιφέρειας
Θεσσαλίας, μετά τη γνώμη του Παρατηρητηρίου Οικονομικής Αυτοτέλειας των Ο.Τ.Α., από την Αποκεντρωμένη
Διοίκηση Θεσσαλίας - Στερεάς Ελλάδας με την υπ’ αρ.
89524/28-12-2023 (ΑΔΑ: 9ΛΧΠΟΡ10-7ΩΤ) απόφαση.
9. Τον ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (Α’ 147) για τις διατάξεις
που εφαρμόζονται.
10. Το άρθρο 20 του ν. 4354/2015 (Α’ 176) και την υπό
στοιχεία 2/31029/ΔΕΠ/06.05.2016 εγκύκλιο του Γ.Λ.Κ., όπως
τροποποιήθηκε από τις διατάξεις του ν. 5045/2023 (Α’ 136).
11. Την υπ’ αρ. 2/1757/0026/10.01.2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β’ 17).
12. Την υπ’ αρ. 2042/18063/01.03.2019 απόφαση του
Γενικού Γραμματέα της Αποκεντρωμένης Διοίκησης Θεσσαλίας - Στερεάς Ελλάδας «Καθορισμός ωραρίου εργα-
σίας σε 24ωρη βάση των υπαλλήλων της Περιφέρειας
Θεσσαλίας» (Β’ 694).
13. Τις αποφάσεις δέσμευσης πίστωσης για τον ΚΑΕ
0511: αρ. αιτήματος: 496 [υπ’ αρ. 35826/24.01.2024
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1113
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1113/15.02.2024
(ΑΔΑ: ΡΒΝΡ7ΛΡ-72Γ)] και για τον ΚΑΕ 0512: αρ. αιτήματος: 497 [υπ’ αρ. 35843/24.01.2024 (ΑΔΑ: Ψ2ΦΚ7ΛΡ-
3ΛΖ)].
14. Την αναγκαιότητα για εργασία υπερωριακής απασχόλησης με αμοιβή, τριών (3) υπαλλήλων του Τμήματος
Αθλητισμού της Περιφερειακής Ενότητας Τρικάλων Περιφέρεια Θεσσαλίας, πέραν του κανονικού ωραρίου
εργασίας κατά τις εργάσιμες ημέρες και απογευματινές
ώρες καθώς επίσης και κατά τις νυχτερινές ώρες, Κυριακών και εξαιρέσιμων ημερών, καθ’ όλο το 24ωρο για το
Α’ εξάμηνο του έτους 2024.
15. Ότι το Τμήμα Αθλητισμού της Π.Ε Τρικάλων - Διεύθυνση Τουρισμού, Πολιτισμού και Αθλητισμού Περιφέ-
ρειας Θεσσαλίας, δεν λειτουργεί με βάρδιες αλλά ακολουθεί το καθημερινό πρωινό ωράριο (8ωρη, πενθήμερη
εργασία) των δημοσίων υπηρεσιών. Συνεπώς η πάσης
φύσεως, καθ’ υπέρβαση του υποχρεωτικού ωραρίου,
παρεχόμενη από τους υπαλλήλους της, εργασία για την
κάλυψη των υποχρεώσεών της (όπως αυτές προσδιορίζονται από ισχύον νομικό πλαίσιο λ.χ. Οργανισμός
Περιφέρειας), θα πρέπει να αποζημιωθεί, τηρουμένων
των διαδικασιών που προβλέπονται από το άρθρο 20
του ν. 4354/2015.
16. Ότι οι υπάλληλοι του Τμήματος Αθλητισμού οργανώνουν και παρακολουθούν τη πραγματοποίηση
τόσο των θεσμοθετημένων εκδηλώσεων όσο και των
αθλητικών εκδηλώσεων με τη συμμετοχή ή αρωγή της
Π.Ε Τρικάλων - Περιφέρεια Θεσσαλία, σε συνεργασία με
άλλους φορείς και ως μέλη της Επιτροπής για τον έλεγχο υλικών και αγαθών των αθλητικών εκδηλώσεων και
θεμάτων και διεκπεραίωσης της Διεύθυνσης [εισηγήσεις, εκκαθάριση δαπανών, αναρτήσεις (ΑΔΑ, ΑΔΑΜ)]
θα πρέπει να εργαστούν και πέραν του οκταώρου ή
τις απογευματινές και νυχτερινές ώρες, Κυριακές και
εξαιρέσιμες ημέρες.
17. Το γεγονός ότι για την υπερωριακή εργασία, απογευματινή εργάσιμων ημερών πέραν του κανονικού
ωραρίου καθώς και κατά τις νυχτερινές ώρες, όπως και
κατά τις Κυριακές και εξαιρέσιμων ημερών, καθ’ όλο το
24ωρο έχουν προβλεφθεί σχετικές πιστώσεις στον προϋπολογισμό οικονομικού έτους 2024 της Περιφέρειας
Θεσσαλίας - Περιφερειακή Ενότητα Τρικάλων στους ΚΑΕ
0511 και ΚΑΕ 0512.
Το γεγονός ότι από την απόφαση αυτή προκαλείται
δαπάνη ύψους 2.500,00 € για το Α’ εξάμηνο του 2024
και θα καλυφθεί από τους Κ.Α.Ε. 0511 και Κ.Α.Ε. 0512 του
προϋπολογισμού εξόδων έτους 2024 της Περιφέρειας
Θεσσαλίας, αποφασίζουμε:
Την καθιέρωση υπερωριακής απασχόλησης με αμοιβή, για το Α’ εξάμηνο του 2024, κατά τις απογευματινές
ώρες πέραν του κανονικού ωραρίου και μέχρι την 22η
ώρα καθώς και κατά τις Κυριακές και εξαιρέσιμες ημέρες
καθ’ όλο το 24ωρο, για τους υπαλλήλους του Τμήματος
Αθλητισμού της Π.Ε. Τρικάλων - Περιφέρεια Θεσσαλίας.
Ορίζουμε ότι:
α) Ο αριθμός των υπαλλήλων του Τμήματος Αθλητισμού της Π.Ε. Τρικάλων - Περιφέρεια Θεσσαλίας, που
δύναται να απασχοληθεί υπερωριακά κατά τις εργάσιμες
ημέρες και απογευματινές ώρες πέραν του κανονικού
ωραρίου εργασίας, καθώς επίσης και κατά τις Κυριακές
και εξαιρέσιμες ημέρες, καθ’ όλο το 24ωρο είναι συνολικά τρεις (3) υπάλληλοι,
β) οι ώρες απογευματινής υπερωριακής απασχόλησης είναι κατ’ ανώτερο όριο εκατόν είκοσι (120) ώρες
ανά εξάμηνο ανά υπάλληλο, ήτοι συνολικά τετρακόσιες
ογδόντα 360 ώρες για το Α’ εξάμηνο του 2024,
γ) οι ώρες υπερωριακής απασχόλησης Κυριακών και
εξαιρέσιμων ημερών, είναι κατ’ ανώτερο όριο ενενήντα
έξι (96) ώρες ανά υπάλληλο το εξάμηνο και συνολικά 288
ώρες, για το Α’ εξάμηνο του 2024.
Για κάθε εξάμηνο του 2024 θα εκδοθεί απόφαση συγκρότησης συνεργείου υπερωριακής απασχόλησης,
στην οποία θα αναφέρονται ονομαστικά οι συμμετέχοντες υπάλληλοι και η κατανομή κατ’ είδος (απογευματινή
υπερωριακή απασχόληση-νυχτερινή, Κυριακών και εξαιρέσιμων ημερών), με το αντικείμενο της απασχόλησης,
όπως αναφέρεται παραπάνω.
Για την υπερωριακή εργασία θα τηρείται ξεχωριστό
δελτίο παρουσίας των υπαλλήλων όπου θα βεβαιώνεται η υπερωριακή απασχόληση των υπαλλήλων για το
υπερωριακά παρασχεθέν έργο.
H προκαλούμενη δαπάνη, η οποία ανέρχεται στο ποσό
των 2.500,00 ευρώ συνολικά, θα βαρύνει εγγεγραμμένες
πιστώσεις του προϋπολογισμού για το οικονομικό έτος
2024 της Περιφέρειας Θεσσαλίας/Π.Ε. Τρικάλων, Φορέα
073 και Κ.Α.Ε. 0511 και 0512. (1.500,00 και 1.000,00 ευρώ
αντίστοιχα).
Η παρούσα απόφαση έχει ισχύ από την ημερομηνία
δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίκαλα, 8 Φεβρουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. απόφ. 10
(2)
Καθιέρωση υπερωριακής απασχόλησης πρακτικογράφου Δημοτικού Συμβουλίου και Ληξιάρχων
του Δήμου Αγιάς για το έτος 2024.
Ο ΔΗΜΑΡΧΟΣ ΑΓΙΑΣ
Έχοντας υπόψη:
1. Τις διατάξεις του άρθρου 12 παρ. 10 του ν. 2503/1997
«Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες
διατάξεις» (Α’ 107).
2. Τις διατάξεις των παρ. 2 και 3 του άρθρου 48 του
Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α’ 143).
3. Τις διατάξεις του άρθρου 58 παρ. 1 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(Α’ 87).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1113/15.02.2024
4. Τις διατάξεις του άρθρου 20 του ν.  4354/2015
(Α’ 176).
5. Την υπ’ αρ. 006/2024 (ΑΔΑ: 6ΚΛ7Ω6Ι-ΝΜΗ) απόφαση του Δημάρχου, με την οποία ορίστηκε ο αρμόδιος
υπάλληλος για την τήρηση των πρακτικών της Δημοτικής Επιτροπής και του Δημοτικού Συμβουλίου Αγιάς.
6. Την υπ’ αρ. 3104/11-1-2024 απόφαση του Συντονιστή της Αποκεντρωμένης Διοίκησης Θεσσαλίας - Στερε-
άς Ελλάδας «Περί ανάθεσης καθηκόντων Ληξιάρχου σε
υπαλλήλους του Δήμου Αγιάς» (ΑΔΑ: ΨΩΑΞΟΡΙ0-ΚΩ2).
7. Ότι η δαπάνη θα αντιμετωπισθεί από τις πιστώσεις
των ΚΑ 02.10.6012.01 «Αποζημίωση υπερωριακής εργασίας», του Προϋπολογισμού του Δήμου, οικονομικού
έτους 2024.
8. Τον Οργανισμό Εσωτερικής Υπηρεσίας του Δήμου
Αγιάς (Β’ 1584/2011), όπως τροποποιήθηκε και ισχύει με
το Β’ 1790/2020.
9. Τις υπηρεσιακές ανάγκες, αποφασίζουμε:
Α) Καθιερώνουμε υπερωριακή απασχόληση έως είκοσι (20) ώρες τον μήνα ανά έκαστο, για το έτος 2024
σε υπάλληλο του Δήμου που ασκεί καθήκοντα πρακτικογράφου της Δημοτικής Επιτροπής και του Δη-
μοτικού Συμβουλίου Αγιάς, σύμφωνα με την υπ’ αρ.
006/2024 (ΑΔΑ: 6ΚΛ7Ω6Ι-ΝΜΗ) απόφαση του Δημάρχου Αγιάς, πέραν του υποχρεωτικού ωραρίου εργασί-
ας, με την προβλεπόμενη από τον νόμο αποζημίωση,
στον Μπουρνάκα Ιωάννη, κατηγορίας ΔΕ1 Διοικητικού,
βαθμού Α’.
Β) Καθιερώνουμε υπερωριακή απασχόληση έως είκοσι (20) ώρες τον μήνα έκαστος, για το έτος 2024, στους
υπαλλήλους του Δήμου που ασκούν καθήκοντα ληξιάρχου στις Δημοτικές Ενότητες Αγιάς, Ευρυμενών, Λακέ-
ρειας και Μελιβοίας, πέραν του υποχρεωτικού ωραρίου
εργασίας, με την προβλεπόμενη από τον νόμο αποζημίωση, ως εξής:
1. Στη Δημοτική Ενότητα Αγιάς του Δήμου Αγιάς, την
Ορφανουδάκη Βικτωρία του Κωνσταντίνου, μόνιμο
υπάλληλο, κατηγορίας ΔΕ Διοικητικού, βαθμού Β’.
2. Στη Δημοτική Ενότητα Ευρυμενών του Δήμου Αγιάς,
τον Αθανασούλα Λάμπρο του Χρήστου, μόνιμο υπάλληλο, κατηγορίας ΠΕ Διοικητικού, βαθμού Α’.
3. Στη Δημοτική Ενότητα Λακέρειας του Δήμου Αγιάς,
την Νάστου Ευαγγελία του Δημητρίου, μόνιμο υπάλληλο,
κατηγορίας ΔΕ Διοικητικού, βαθμού Α’.
4. Στη Δημοτική Ενότητα Μελιβοίας του Δήμου Αγιάς,
τον Δημηνίκο Αντώνιο του Γεωργίου, μόνιμο υπάλληλο,
κατηγορίας ΔΕ Διοικητικού, βαθμού Α’.
Γ) Από την παρούσα προκαλείται δαπάνη σε βάρος
του προϋπολογισμού οικονομικού έτους 2024 του Δήμου Αγιάς, η οποία θα βαρύνει τον Κ.Α.Ε. 02.10.6012.01
«Αποζημίωση υπερωριακής εργασίας» ποσού 4.000,00€.
Η απόφαση αυτή να δημοσιευθεί στην Εφημερίδα της
Κυβερνήσεως.
Αγιά, 29 Ιανουαρίου 2024
Ο Δήμαρχος
ΑΝΤΩΝΙΟΣ ΓΚΟΥΝΤΑΡΑΣ
Ι
Αριθμ. απόφ. 73
(3)
Καθιέρωση απογευματινής υπερωριακής απασχόλησης των υπαλλήλων του Γραφείου Δημάρ-
χου του Δήμου Αγρινίου για το Α’ εξάμηνο 2024.
Ο ΔΗΜΑΡΧΟΣ ΑΓΡΙΝΙΟΥ
Έχοντας υπόψη:
1. Τις διατάξεις των άρθρων 36, 48, 49 και 176 του Κώδικα Κατάστασης Δημοτικών και Κοινοτικών Υπαλλήλων
(ν. 3584/2007, Α’ 143).
2. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
3. Την υπ’ αρ. 64993/13431/5-9-2011 απόφαση του
Γενικού Γραμματέα Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Έγκριση Οργανι-
σμού Εσωτερικής Υπηρεσίας Δήμου Αγρινίου» (Β’ 2183),
όπως τροποποιήθηκε και ισχύει.
4. Τις διαθέσιμες πιστώσεις στον προϋπολογισμό του
Δήμου οικονομικού έτους 2024.
5. Το γεγονός ότι, λόγω έλλειψης προσωπικού και φόρτου εργασίας προκύπτουν ενδεικτικά οι κάτωθι εποχιακές
ή έκτακτες και επείγουσες υπηρεσιακές ανάγκες, οι οποίες
μπορεί να αντιμετωπισθούν μόνο με εργασία καθ’ υπέρβαση
του κανονικού ωραρίου: παρουσία σε εκδηλώσεις που πραγματοποιούνται απογεύματα και αργίες και διοργανώνονται
από τον Δήμο ή σε συνεργασία με άλλους φορείς υπό την
αιγίδα του Δήμου, διεκπεραίωση αιτημάτων δημοτών κ.τ.λ.
6. Την ανάγκη να εργαστούν οι υπάλληλοι του Γραφείου Δημάρχου υπερωριακά για την αντιμετώπιση εποχια-
κών, εκτάκτων ή επειγουσών υπηρεσιακών αναγκών το
Α’ εξάμηνο 2024, ύστερα από εντολή του Δημάρχου για
την κάλυψη αναγκών των υπηρεσιών του Δήμου.
7. Την υπ’ αρ. 82734/21-12-2023 βεβαίωση της Διεύθυνσης Οικονομικών Υπηρεσιών περί ύπαρξης πιστώ-
σεων, αποφασίζουμε:
Καθιερώνουμε για το Α’ εξάμηνο 2024 υπερωριακή
απογευματινή απασχόληση ανά υπάλληλο έως εκατόν
είκοσι (120) ώρες, για την κάλυψη των έκτακτων, επειγουσών και εποχιακών υπηρεσιακών αναγκών του Γρα-
φείου Δημάρχου Υπηρεσιών και πιο συγκεκριμένα:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1113/15.02.2024
ΥΠΗΡΕΣΙΑ
ΣΥΝΟΛΟ
ΥΠΑΛΛΗΛΩΝ
ΜΟΝΙΜΟΙ
ΔΗΜΟΣΙΟΥ
ΔΙΚΑΙΟΥ
ΙΔΙΩΤΙΚΟΥ
ΔΙΚΑΙΟΥ
ΑΟΡΙΣΤΟΥ
ΧΡΟΝΟΥ
ΙΔΙΩΤΙΚΟΥ
ΔΙΚΑΙΟΥ
ΟΡΙΣΜΕΝΟΥ
ΧΡΟΝΟΥ
ΣΥΝΟΛΙΚΑ ΑΝΩΤΑΤΟ
ΟΡΙΟ ΩΡΩΝ
ΑΠΟΓΕΥΜΑΤΙΝΗΣ
ΥΠΕΡΩΡΙΑΚΗΣ
ΑΠΑΣΧΟΛΗΣΗΣ
(ΟΧΙ ΑΡΓΙΕΣ)
ΠΕ
ΤΕ
ΔΕ
ΥΕ
ΠΕ
ΤΕ
ΔΕ
ΥΕ
ΠΕ
ΤΕ
ΔΕ
ΥΕ
ΓΡΑΦΕΙΟ
ΔΗΜΑΡΧΟΥ
ΣΥΝΟΛΟ ΥΠΑΛΛΗΛΩΝ ΙΔΑΧ: 1
ΣΥΝΟΛΟ ΥΠΑΛΛΗΛΩΝ ΜΟΝΙΜΩΝ: 2
ΣΥΝΟΛΟ ΥΠΑΛΛΗΛΩΝ: 3
Σύνολο ωρών απογευματινής υπερωριακής απασχόλησης για το Α ’ εξάμηνο 2024 (όχι αργίες): 360.
Η δαπάνη ύψους περίπου 2.300,00€ για την αποζημίωση υπερωριακής απασχόλησης του πιο πάνω προσωπικού θα καλυφθεί από τις αντίστοιχες διαθέσιμες πιστώσεις του προϋπολογισμού του Δήμου υπό τους ΚΑ:
10-6022.004 και ΚΑ:10-6012.013.
Ο αριθμός των πραγματοποιηθέντων ωρών υπερωριακής απασχόλησης και των υπαλλήλων θα βεβαιώνεται με
υπηρεσιακό σημείωμα, σύμφωνα με τις βεβαιώσεις του Δημάρχου.
Η παρούσα ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αγρίνιο, 18 Ιανουαρίου 2024
Ο Δήμαρχος
ΓΕΩΡΓΙΟΣ ΠΑΠΑΝΑΣΤΑΣΙΟΥ

[Source: 20240201113.pdf | Tokens: 13186]